Árban a legkedvezőbbek az Msc, Costa, Pullmantur társaságok utazásai, hiszen itt a 2 felnőttel egy kabinban ingyenesen utaznak a gyerekek, csak kikötői illetéket kell kifizetni. A kicsik egy percig sem fognak unatkozni, vagy a szüleik nyakán lógni, hiszen a kellemes, családbarát környezetben gyerekklubok várják őket, korosztályokra szabott extra programokkal. Az MSC legújabb hajóin emellett szuper csúszdák is vannak. A Royal Caribbean, a Norwegian és a Disney hajóin a gyerekek kedvezményesen utazhatnak, és rengeteg izgalmas élménnyel fognak gazdagodni! Ezek a társaságok mindent megtesznek, hogy a kisebbek számára is felejthetetlen legyen az utazás, a babapancsolótól az elektromos gokartig, többemeletes csúszdákon át a minigolfig, jégpályáig, sziklamászófalig igazi kaland-kánaán várja az ifjúságot. Egyes hajókon megelevenednek a kedvenc mesék, találkozhatnak Shrekkel vagy Mickey egérrel, bulizhatnak a felnőttmentes övezetben vagy akár kísérletezhetnek, kézműveskedhetnek, sportolhatnak is. A Royal és a Disney hajókon van „családi vacsoraidő”, ami alatt a gyerekek gyorsabban kapják meg a rendelést, és ha végeztek, akkor a szakképzett animátorokkal tölthetik az időt, amíg a szülők egy kis időt kettesben lehetnek.